http://www.almosd.hu/index.php/palyazatok/almosdi-chernel-jozsef-onkormanyzati-ovoda-epitesere

álmosdi chernel józsef önkormányzati óvoda építése

**TOP-1.4.1-15-HB1-2016-00038**

Álmosd Község Önkormányzataa helyi fejlesztési stratégiájában célul tűzte ki a helyi gyermekellátási rendszer korszerűsítését, az óvodai szolgáltatások színvonalának minőségi fejlesztését és az ellátáshoz való hozzáférés nagyfokú javítását. Ezen kardinális célkitűzésének megvalósítása érdekében a település vezetése igyekszik kihasználni maximálisan a lehetőségeit.

Álmosd településen jelenleg is működik egy 3 csoportszobás óvoda. Az intézmény által használt épület nagyjából 200 éves, eredetileg a Fényes család kúriája volt, majd 1860-ban jött létre benne a „Chernel József Kisdedóvó és Koldusápoló Intézet, amely a jelenlegi óvoda elődje volt. Az épület mindamellett hogy építészeti szempontból értékes, védendő örökség, így nem alkalmas egy 3 csoportos óvoda működtetésére. Az eredetileg lakóépületnek épült ház szerkezete és méretei még az 1970-es években történt bővítés ellenére sem elegendőek az előírt funkciók biztosítására. A foglalkoztató egységekhez szükséges öltözők és mosdók sem funkcionálisan, sem méretben nem felelnek meg a követelményeknek, sőt bizonyos – a működéshez szükséges - helyiségek hiányoznak: orvosi szoba elkülönítővel, megfelelő méretű tornaszoba, különfoglalkoztató terem, stb. Az épület korából fakadóan rendkívül rossz állapotban van, energetikailag korszerűtlen, nem akadálymentes, sőt tartószerkezetileg is károsodott, a födémen és a falakon süllyedésre utaló repedések láthatóak. Összességében az épület mind szerkezetileg, mind funkcionális szempontból alkalmatlan arra, hogy benne óvoda működhessen, az épület felújítása gazdaságtalan, szerkezeti hibái és kötöttségei miatt rendkívül költséges, sőt kibővítése sem lehetséges, mivel a telek mérete, jelenlegi beépítettsége és az épület elhelyezkedése az országos és helyi építési szabályzat alapján nem ad erre lehetőséget.

A település vezetése kiváló lehetőségként tekintett a TOP-1.4.1-15 kódszámú, „A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével” című pályázati felhívásra, melynek keretében 200 millióFt vissza nem térítendő támogatásban részesültek.

Álmosd Község Önkormányzata 200 millió Ft támogatásból 3 csoportszobával rendelkező új óvodát épít, melynek célja: Álmosd lakosságának – különös tekintettel a hátrányos helyzetű csoportokra – helyzetének, életminőségének javítása a népesség megtartása érdekében. A projekt keretében a meglévő óvodával szomszédos területen, az 512 hrsz-ú telek területén épül fel az új óvoda épülete. Az intézmény 3 foglalkoztatási egységet tartalmaz a hozzájuk tartozó kiszolgáló helyiségekkel a vonatkozó jogszabályok és előírások alapján. A konyha terv szerint melegítőkonyha, az ételt a szomszédos étteremben készítik, majd átszállítják az óvoda épületébe. Az épület teljes körűen akadálymentesített és energetikailag korszerű, a jogszabályi előírásoknak megfelelően készül.

A fejlesztés meghatározó szempontja volt az Álmosd lakossági összetételéből és a gyermekek szociális hátteréből fakadó problémák hathatós enyhítése, valamint az SNI és mozgásfogyatékkal élő gyerekek számára biztosítani a feltételeket az egyenlő esélyek megteremtéséhez. Ezen kívül lényeges a modern és racionálisan kialakított oktatási környezet megteremtése. Olyan építészeti elemek, berendezések, formák kialakítása, amelyek kultúrát közvetítenek a gyerekek felé és tükrözik az intézmény eszmeiségét.

A beruházás eredményeképp az intézmény hatékonyan biztosíthatná a gyermekek sokoldalú, harmonikus egyéni fejlesztését, az esélyegyenlőség megteremtését. A projekt eredményességét a projektzárást követően mérhető iskolai kompetenciamérések eredményei, illetve a továbbtanulási mutatók határozhatják meg.

A projekt megvalósításának tervezett időszaka: 2017.06.01-2019.05.31.

A projekt elszámolható költsége: 200.000.000,- Ft,

Támogatás összege, támogatás intenzitása: 200.000.000,- Ft, 100%.

A pályázattal kapcsolatban információ kérhető:

Álmosd Község Önkormányzata

4285 Álmosd, Fő út 10.

Tóth Sándor polgármester,

polgarmester@almosd.hu